ang batong ito na may kaunting kulay pula ay brillante rin, gayon din naman itong berde na marami ang nag aakalang esmeralda raw. tinawaran na iyan sa akin, ng anim na libong piso, ng insik na si quiroga upang ibigay sa isang senora na malakas ang kapit. at hindi pa ang mga kulay dahon ang pinakamahal sa lahat, kungdi itong mga bughaw. at ibinukod ang tatlong bato na hindi naman lubhang malalaki ngunit lubhang makakapal at mabuti ang pagkakatapyas, na may kaunting kulay bughaw. kahit na mumunti iyan kay sa mga kulay dahon ang patuloy ay ibayo ang halaga. tingnan ninyo ito na pinakamaliit sa lahat, na ang timbang ay hindi hihigit sa dalawang kilatis, nabili ko ng dalawang pung libong piso at ngayoy hindi ko maibibigay ng kulang sa tatlong pung libo. upang mabili ko lamang iyan ay linakbay ko pang sadya. itong isa na nakuha sa mina sa golconda ay tatlong kilatis at kalahati ang timbang at ang halagay higit sa anim na pung libo.